પુનઃ રાત્રે…..હા જી રાત્રે…..જ અમૃતસર જવા નીકળ્યા……સવારે પહોંચી ગયા……અને અમૃતસર પહોંચ્યા એટલે જાણે કે સીધા ફ્રીજ માં થી ઓવન માં ઘુસી ગયા હોય તેવો અનુભવ થયો……અને લાગ્યું કે- વેકેશન નું સુખ -બાષ્પ બની ઉડી ગયું છે……! શું ગરમી……યાર…૪૩ ડીગ્રી….ઉફ્ફ…!! એસી રૂમ માંથી નીકળવું એટલે કે જાણે પાપ કર્યા હોય તેમ લાગતું…..છતાં એવી ગરમી માં વાઘા બોર્ડર ગયા…..સાચું કહું તો હું એ – ત્યાં થતી ઉજવણી થી રાજી ન થયો……દેશભક્તિ માટે -આ જરૂરી છે…પણ ઘણે ઠેકાણે મને બિન જરૂરી ઉન્માદ લાગ્યો…..! ધ્વજ ઉતારવા ની ક્રિયા શાંતિ થી….પણ થઇ શકે….લોકો ના બુમબરાડા..અતિશય ગરમી…..થોડીક વધારે પડતી રાખી…! જે હોય તે..પણ જય હિન્દ……સામે પાકિસ્તાન પર તો દયા આવી ગઈ….સાવ ગરીબ પ્રેક્ષકો ..એ પણ છુટા છવાયા………અને આપણે અહી તો કડક ધડક…..!! એમનો તો કોઈ ક્લાસ જ નહિ….સાવ ભિખારી દેશ……!…..મોડી રાત્રે – સુવર્ણ મંદિર ગયા…….રાત્રે ૧૧ વાગ્યે પણ ભક્તો ની ભીડ જોઈ -હૃદય રાજી થઇ ગયું…….શીખ ભક્તો ની સેવા…..અદ્ભુત હતી….અમૃત સરોવર માં પગ ભીંજવ્યા…..પ્રદક્ષિણા કરી….મુખ્ય મંદિર માં મોટી લાઈન હતી આથી બહાર થી જ દર્શન કરી પરત ફર્યા……અમારા હરીભાઈ નું એક સ્લીપર ખોવાઈ ગયું..આથી બીજું પણ ત્યાં મૂકી ને આવ્યા…..! રસ્તામાં અમૃતસર ની પ્રખ્યાત લસ્સી નો લાભ લીધો…..એક ગ્લાસ માં થી ત્રણ ગુજરાતી સંતૃપ્ત થઇ શકે – એવી લસ્સી પી ને ધન્ય થઇ ગયા…!!! અને પાછા વહેલી સવારે દિલ્હી જવા રવાના થયા…અને ત્યાંથી બીજે દિવસે વહેલી સવારે ફ્લાઈટ માં અમદાવાદ પરત ફર્યા……! વેકેશન ટુર પૂરી…!